
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1187 


12 Σεπτεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση μέλους του Εποπτικού Συμβουλίου 

του Σώματος Ορκωτών Εκτιμητών. 1 

Τροποποίηση της 1019636/233/Α0006/24.2.2000 (Β' 
225) απόφασης του Υπουργού Οικονομικών «Ανα¬ 
καθορισμός της κατά τόπον αρμοδιότητας της 
Δ.Ο.Υ. Κατοίκων Εξωτερικού, καθώς και της καθ’ 
ύλην και κατά τόπον αρμοδιότητας ορισμένων 
Δ.Ο.Υ. της χώρας, σε θέματα αρμοδιότητας της 

Δ.Ο.Υ. Κατοίκων Εξωτερικού. 2 

Χορήγηση έκτακτης οικονομικής ενίσχυσης ύψους 
352,16 Ευρώ (120.000 δρχ.) στους συνταξιούχους 
του ΟΓΑ - μόνιμους κατοίκους διαφόρων περιοχών 
της χώρας, που επλήγησαν από πυρκαγιές κατά το 

έτος 2000 . 3 

Χορήγηση επιδόματος αεροθεραπείας στους δικαιού¬ 
χους των ασφαλιστικών οργανισμών, αρμοδιότητας 
Υπουργείου Εργασίας και Κοινωνικών Ασφαλίσεων 4 
Χορήγηση άδειας ίδρυσης και λειτουργίας Ωδείου στην 
ομόρρυθμη εταιρεία «Δ. Μακρής - Γ. Χαλδούπης ΟΕ» 5 


Προσθήκη τμήματος στη Μουσική Σχολή Σπάτων. 6 

Τροποποίηση ορίων μονίμου καταφυγίου άγριας ζωής 
στις περιοχές του Αγίου Δικαίου - Βιτσιλιάς & Ελα¬ 
φονήσου Δήμων Ινναχωρίου και Πελεκάνου Νομού 

Χανιών Περιφέρειας Κρήτης. 7 

Τ ροποποίηση ορίων μονίμου καταφυγίου άγριας ζωής 
στην περιοχή «Βόρειο τμήμα χερσονήσου Ροδω- 
πού Δήμου Κολυμβαρίου Νομού Χανιών Περιφέ¬ 
ρειας Κρήτης. 8 


ΑΠΟΦΑΣΕΙ Σ 

Αριθ. 1055773 (1) 

Αντικατάσταση μέλους του Εποπτικού Συμβουλίου του 
Σώματος Ορκωτών Εκτιμητών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 2του Ν.2515/97 «Άσκηση επαγγέλματος 


Λογιστή Φοροτεχνικού, λειτουργία Σώματος Ορκωτών 
Εκτιμητών (Σ. Ο. Ε.) και άλλες διατάξεις» (Α' 154). 

β) Του άρθρου 15 του Ν.820/78 «Περί λήψεως μέτρων 
δια την περιστολήν της φοροδιαφυγής και άλλων τινών 
συναφών διατάξεων» (Α' 74), όπως τροποποιήθηκε με το 
άρθρο 4του Ν. 979/79 «Περί ρυθμίσεως φορολογικών και 
μισθολογικών τινών θεμάτων κ.λ.π.» (Α' 234). 

γ) Του άρθρου 4 του Π.Δ/τος 279/79 «Περί του τρόπου 
διοικήσεως και λειτουργίας του Σώματος Ορκωτών Εκτι¬ 
μητών» (Α' 81), όπως τροποποιήθηκε και ισχύει. 

δ)Του Π.Δ/τος 129/92 «Περιορισμός συναρμοδιοτήτων 
κατά την έκδοση Υπουργικών αποφάσεων σε θέματα αρ¬ 
μοδιότητας Υπουργείων» (Α' 65). 

ε) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (Α' 137) όπως προστέθηκε με το άρ¬ 
θρο 27 του Ν. 2081/92 και τροποποιήθηκε με το άρθρο 1 
παρ. 2Ατου Ν.2469/97 (Α'38). 

2. Το Φ.32/1566/17.6.2002 έγγραφο του Οικονομικού 
Επιμελητηρίου της Ελλάδος, με το οποίο ζητείται η αντι¬ 
κατάσταση του εκπροσώπου του Αντώνιου Ντρέκου από 
το Εποπτικό Συμβούλιο του Σ.Ο.Ε. 

3. Την 1045881/1072/Α0006/28.5.2002 απόφαση μας, 
περί διορισμού Προέδρου, Αντιπροέδρου και μελών του 
Εποπτικού Συμβουλίου του Σώματος Ορκωτών Εκτιμη¬ 
τών (Β' 677). 

4. Την 1100383/1330/Α0006/2001 κοινή απόφαση του 
Πρωθυπουργού και του Υπουργού Οικονομικών, περί κα¬ 
θορισμού αρμοδιοτήτων των Υφυπουργών Οικονομικών 
(Β' 1485). 

5. Το γεγονός ότι, από τις διατάξεις της απόφασης αυ¬ 
τής δεν προκαλείται πρόσθετη δαπάνη σεβάροςτου Κρα¬ 
τικού Προϋπολογισμού, αποφασίζουμε: 

1. Αντικαθιστούμε το υπό στοιχείο ζ' μέλος του Εποπτι¬ 
κού Συμβουλίου του Σώματος Ορκωτών Εκτιμητών, Ντρέ- 
κο Αντώνιο, εκπρόσωπο του Οικονομικού Επιμελητηρίου 
Ελλάδας και στη θέση αυτού διορίζουμε τον Αλεβιζάκη 
Παναγιώτη, Οικονομολόγο, επίσης εκπρόσωπο του Οικο¬ 
νομικού Επιμελητηρίου Ελλάδας. 

2. Κατά τα λοιπά ισχύει η 1045881/1072/Α0006/- 
28.5.2002 απόφασή μας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΑΠΟΣΤΟΛΟΣ ΦΩΤΙΑΔΗΣ ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 1071811/1314/Α0006 (2) 

Τροποποίηση της 1019636/233/Α0006/24.2.2000 (Β' 225) 
απόφασης του Υπουργού Οικονομικών «Ανακαθορι¬ 
σμός της κατά τόπον αρμοδιότητας της Δ.Ο.Υ. Κατοί¬ 
κων Εξωτερικού, καθώς και της καθ’ ύλην και κατά τό¬ 
πον αρμοδιότητας ορισμένων Δ.Ο.Υ. της χώρας, σε θέ¬ 
ματα αρμοδιότητας της Δ.Ο.Υ. Κατοίκων Εξωτερικού. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α] Του άρθρου 32του Ν. 1828/1989 «Αναμόρφωσητης 
φορολογίας εισοδήματος και άλλες διατάξεις» [Α' 2]. 

β] Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» [Α' 137] όπως προστέθηκε με το 
άρθρο 27 του Ν. 2081/1992 και τροποποιήθηκε με το άρ¬ 
θρο 1 παρ. 2ατου Ν. 2469/1997 [Α'38]. 

γ] Του ΠΔ 81/2002 «Συγχώνευση των Υπουργείων Εθνι¬ 
κής Οικονομίας και Ί Οικονομικών στο Υπουργείο Οικο¬ 
νομίας και Οικονομικών» [Α’ 57]. 

δ] Των άρθρων 61,63 και 66 του Ν. 2238/1994 [Α' 151] 
«Κύρωση του Κώδικα Φορολογίας Εισοδήματος». 

2. Την 1019636/233/Α0006/24.2.2000 απόφαση του 
Υπουργού Οικονομικών «Ανακαθορισμός της κατά τόπον 
αρμοδιότητας της Δ.Ο.Υ. Κατοίκων Εξωτερικού, καθώς 
και της καθ’ ύλην και κατά τόπον αρμοδιότητας ορισμέ¬ 
νων Δ.Ο.Υ της χώρας, σε θέματα αρμοδιότητας της 
Δ.Ο.Υ. Κατοίκων Εξωτερικού» [Β' 225], όπως τροποποιή¬ 
θηκε και συμπληρώθηκε με την 1005 748/1441/Α0006/- 
19.1.2001 απόφασή μας [Β'45]. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Η περίπτωση α'της παραγράφου 1 της 1019636/233/- 
Α0006/24.2.2000 απόφαση του Υπουργού Οικονομικών 
(ΦΕΚ225 Β') αντικαθίσταται, ως εξής: 

«α) Η Δ.Ο.Υ. Κατοίκων Εξωτερικού είναι αρμόδια για 
όλα τα θέματα αυτής, για τους κατοίκους εξωτερικού, 
των οποίων οι αντιπρόσωποι υπάγονται ως προς τη φο¬ 
ρολογία εισοδήματος σε οποιαδήποτε Δ.Ο.Υ. της περιο¬ 
χής Νομού Αττικής. Η ίδια φορολογική αρχή είναι, επίσης, 
κατά τόπον αρμόδια σε όλη την επικράτεια, για την έκδο¬ 
ση φύλλων ελέγχου ή πράξεων άρθρου 66 του Ν. 
2238/1994, σε θέματα της καθ’ ύλην αρμοδιότητας της 
και για τις περιπτώσεις κατοίκων εξωτερικού που δεν 
έχουν υποβάλει καθόλου δήλωση φορολογίας εισοδήμα¬ 
τος ή άλλων φορολογικών αντικειμένων.» 

Κατά τα λοιπά ισχύει η 1019636/233/Α0006/24.2.2000 
[Β' 225] απόφαση του Υπουργού Οικονομικών, όπως τρο¬ 
ποποιήθηκε και συμπληρώθηκε με την 1005748/1441/- 
Α0006/19.1.2001 όμοια απόφαση. 

2. Η ισχύς της παρούσας απόφασης αρχίζει την 1η Νο¬ 
εμβρίου 2002 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2002 

Ο ΥΠΟΥΡΓΟΣ 

ΝIΚΟΣ ΧΡΙΣΤΟΔΟ ΥΛΑΚΗΣ 
-♦- 

Αριθ. Φ/340/οικ. 342 (3) 

Χορήγηση έκτακτης οικονομικής ενίσχυσης ύψους 
352,16 Ευρώ (120.000 δρχ.) στους συνταξιούχους του 
ΟΓΑ - μόνιμους κατοίκους διαφόρωνπεριοχώντης χώ¬ 
ρας, που επλήγησαν από πυρκαγιές κατά το έτος 
2000 . 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν.Δ. 2698/1953 (Β' 
315). 

2. Την ανάγκη οικονομικής στήριξης των συνταξιούχων 
ΟΓΑπεριοχώντηςχώρας, οι οποίες επλήγησαν από πυρ¬ 
καγιές κατά το έτος 2000. 

3. Τις διατάξεις του Π.Δ. 213/1992 (Α' 102) «Οργανισμός 
Γενικής Γραμματείας Κοινωνικών Ασφαλίσεων, Υπουρ¬ 
γείου Υγείας Πρόνοιας και Κοινωνικών Ασφαλίσεων» και 
του Π.Δ. 372/95 (Α'201) «Μεταφοράτης Γενικής Γραμμα- 
τείας Κοινωνικών Ασφαλίσεων από το Υπουργείο Υγείας 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας». 

4. Το Π.Δ. 143/13.4.2000 «Διορισμός Υπουργών, ανα¬ 
πληρωτή Υπουργού και Υφυπουργών» (Α' 122). 

5. Την 1100383/1330/Α0006/2001 απόφαση του Πρω¬ 
θυπουργού και του Υπουργού Οικονομικών «Ανάθεση αρ- 
μοδιοτήτωντου Υπουργού Οικονομικών στους Υφυπουρ¬ 
γούς Οικονομικών» (Β' 1485). 

6. Την 80027/4.5.2000 απόφαση του Πρωθυπουργού 
κοατου Υπουργού Εργασίας και Κοινωνικών Ασφαλίσεων 
«Ανάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων» (Β' 610). 

7. Τις διατάξεις της παρ.3 του άρθρου 22 του Ν. 
2362/27.11.95 (Α'247). 

8. Τις διατάξεις του 27 του Ν.2081/1992 (Α' 54) όπως 
αντικαταστάθηκε με το άρθρο 1 του Ν.2469/1997 (Α' 38) 
και το γεγονός ότι από την εφαρμογή της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού αλλά η δαπάνη βαρύνει τον προϋπολο¬ 
γισμό του Ο.Γ.Α. και το ύψος της υπολογίζεται σε εξακό¬ 
σια πενήντα οχτώ χιλιάδες πεντακόσια σαράντα οκτώ Ευ¬ 
ρώ (658. 548), αποφασίζουμε: 

1. Εγκρίνουμε την 897/Θ2/18.4.2002 απόφαση του διοι¬ 
κητικού συμβουλίου του Ο.Γ.Α, με την οποία αποφασί- 
στηκε η χορήγηση εφάπαξ έκτακτης οικονομικής ενίσχυ¬ 
σης στους συνταξιούχους του ΟΓΑ που διέμεναν μόνιμα 
στις περιοχές της χώρας, οι οποίες επλήγησαν από πυρ¬ 
καγιές κατά το έτος 2000, όπως αυτές οι περιοχές οριο- 
θετήθηκανμετις Κ.Υ.Α. 11149/00/ΤΠ32/22.2.2001 (περιο¬ 
χές Νομού Αχάίας), 7037/01/Α32/9.1.2002 (περιοχές Νο¬ 
μού Φθιώτιδος), 3857/Α32/10.8.2001 περιοχές Ν. 
Μαγνησίας) και 10233/00/ΤΠ32/12.1.2001 (περιοχές Ν. 
Κορινθίας). 

2. α) Κριτήριο για την καταβολή της εφάπαξ έκτακτης οι- 

κονομικής ενίσχυσης ορίζεται η μόνιμη διαμονή του συ¬ 
νταξιούχου στις ως άνω οριοθετημένες πυρόπληκτες πε¬ 
ριοχές κατά την ημερομηνία εκδήλωσης της πυρκαγιάς. 

β) Για την εφαρμογή της παρούσας απόφασης, ως συ¬ 
νταξιούχοι νοούνται όσοι ελάμβαναν σύνταξη κατά την 
ημερομηνία εκδήλωσης της πυρκαγιάς στην περιοχή της 
μόνιμης διαμονής τους και σε όσους το δικαίωμα καταβο¬ 
λής της σύνταξης ανατρέχει στην παραπάνω ημερομηνία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 2002 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΟΙΚΟΝΟΜΙΚΩΝ ΑΣΦΑΛΙΣΕΩΝ 

Γ. ΦΛΩΡΙΔΗΣ Ρ. ΣΠΥΡΟΠΟΥΛΟΣ 

-♦- 

Αριθ. Φ21/01Κ. 962 (4) 

Χορήγηση επιδόματος αεροθεραπείας στους δικαιού¬ 
χους των ασφαλιστικών οργανισμών, αρμοδιότητας 
Υπουργείου Εργασίας και Κοινωνικών Ασφαλίσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη : 

α. Τις διατάξεις του Α.Ν. 124/67 (ΑΊ51). 
β. Τις διατάξεις του άρθρου 14του Ν.1066/80 (Α' 183). 
γ. Τις διατάξεις του άρθρου 12του Ν.1276/82 (Α' 100). 
δ. Την 80088/31.10.2001 (1485/Β ) κοινή απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων «Ανάθεση αρμοδιοτήτων στους Οφυ- 
πουργούς Εργασίας και Κοινωνικών Ασφαλίσεων». 

ε. Την 1100383/1330/Α0006/31.10.2001 (1485/Β) κοινή 
απόφαση του Πρωθυπουργού και του Υπουργού Οικονο¬ 
μικών «Καθορισμός σρμοδιοτήτων των Υφυπουργών Οι¬ 
κονομικών». 

στ. Τις διατάξεις του Π.Δ/τος 81/2002 (57/2002/Α) «Συγ¬ 
χώνευση των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών». 

ζ. Το γεγονός ότι από τις διατάξεις της απόφασης προ- 
καλείται σε βάρος του προϋπολογισμού του ΙΚΑ, δαπάνη 
ύψους 960.000ΕΥΡΩ περίπου και σε βάρος των προϋπο¬ 
λογισμών των λοιπών Ασφαλιστικών Οργανισμών δαπάνη 
ύψους 234.000 ΕΥΡΩ περίπου, για τα οποία ποσά υπάρ¬ 
χει εγγεγραμμένη πίστωση στους προϋπολογισμούς εξό- 
δωντρέχοντος οικον. έτους και σε βάρος του Ε.Α.Ε. 0635 
τωνΑσφαλ. Οργανισμών, αποφασίζουμε: 

1. Εγκρίνουμε τη χορήγηση απότο ΙΚΑ και τους λοιπούς 
Ασφαλιστικούς Οργανισμούς αρμοδιότητας Υπουργείου 
Εργασίας και Κοινωνικών Ασφαλίσεων, για τη θερινή πε¬ 
ρίοδο 2002, εφάπαξ επιδόματος αεροθεραπείας - 200 
ΕΥΡΩ- στους ασφαλισμένους και συνταξιούχους λόγω 
γήρατος και αναπηρίας που πάσχουν: 
α. από φυματίωση 

β. από καρκίνο των πνευμόνων ή πνευμονοκονίαση και 
γ. από νεφρική ανεπάρκεια ή έχουν υποβληθεί σε μετα¬ 
μόσχευση νεφρού. Απαραίτητη προϋπόθεση για τη χορή¬ 
γηση του επιδόματος στους συνταξιούχους λόγω γήρα¬ 
τος, είναι να έχουν ποσοστό αναπηρίας από τις προανα- 
φερόμενες αιτίες άνω του 33% και στους εν ενεργεία 
ασφαλισμένους να επιδοτούνται λόγω ασθένειας για τις 


παραπάνω παθήσεις κατά το χρονικό διάστημα 
από 1.6.2002 μέχρι 31.8.2002 έστω και κατά το τμήμα του 
διαστήματος αυτού. 

Επιπλέον οι πάσχοντες από φυματίωση δικαιούνται του 
επιδόματος αεροθεραπείας και στις περιπτώσεις που 
παίρνουν βοήθημα τύπου συντάξεως λόγω φυματιώσεως 
επίδομα διαιτολογίου. 

2. Σε περίπτωση που από τις καταστατικές διατάξεις 
κάποιου ασφαλιστικού οργανισμού προβλέπεται η χορή¬ 
γηση επιδόματος αεροθεραπείας ποσού μεγαλύτερου 
από αυτό που ορίζεται με την παρούσα απόφαση, μπορεί 
να καταβάλλεται και μέχρι το διπλάσιο από το πιο πάνω 
οριζόμενο ποσό, εφόσον η οικονομική κατάσταση του οι¬ 
κείου Οργανισμού το επιτρέπει. 

3. Δεν δικαιούνται του επιδόματος αεροθεραπείας: 

α. Οσοι παίρνουντο επίδομα αυτό από οποιαδήποτε πη¬ 
γή· 

β. Οσοι νοσηλεύονται, εφόσον οι δαπάνες της νοσηλεί¬ 
ας τους καταβάλλονται από το ΙΚΑ ή άλλο ασφαλιστικό 
οργανισμό, αρμοδιότητας Υπουργείου Εργασίας και Κοι¬ 
νωνικών Ασφαλίσεων ή παρέχονται σ’ αυτούς έξοδα ενοι¬ 
κίων ή γενικά έξοδα θερινής διαμονής, εφόσον το χρονι¬ 
κό διάστημα γιατο οποίο καταβάλλονται οιπαραπάνω πα¬ 
ροχές αντιστοιχεί στο μεγαλύτερο τμήμα του χρονικού 
διαστήματος, που ορίζεται από την παρ.1 της απόφασης 
αυτής. 

4. Τα πρόσωπα που συνταξιοδοτούνται συγχρόνως από 
το Δημόσιο και οποιοδήποτε αοφαλιστικό οργανισμό αρ¬ 
μοδιότητας Υπουργείου Εργασίας και Κ.Α. δικαιούνται 
του επιδόματος αεροθεραπείας μόνο από τον ασφαλιστι¬ 
κό οργανισμό. 

5. Η καταβολή του επιδόματος αεροθεραπείας θα αρχί¬ 
σει από τη δημοσίευση της απόφασης αυτής από την 
Εφημερίδα της Κυβερνήσεως και θα διαρκέσει μέχρι 6 
μήνες. 

Όσοι καταστούν συνταξιούχοι, των οποίων όμως η 
έναρξη συνταξιοδότησης ανατρέχει στο χρονικό διάστη¬ 
μα πριν από την 31η Αυγούστου 2002, δικαιούνται επιδό¬ 
ματος αεροθεραπείας του οποίου η καταβολή θα γίνει μέ¬ 
σα σε προθεσμία τριάντα (30) ημερών, από της κοινοποι- 
ήσεως της σχετικής απόφασης συνταξιοδότησής τους. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΟΙΚΟΝΟΜΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΦΛΩΡΙΔΗΣ ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. ΥΠ.ΠΟ/ΚΑΤΕΧΝ/Δ/50227 (5) 

Χορήγηση άδειας ίδρυσης και λειτουργίας Ωδείου στην 
ομόρρυθμη εταιρεία «Δ. Μακρής - Γ. Χαλδούπης ΟΕ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Τοάρθρο29του Ν. 1158/81 «περί οργανώσεως και δι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού» 

7. Η απόφαση αριθμ. ΥΠ.ΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού, και δικαιώματος 
υπογραφής «Με εντολή Υπουργού» στους Γεν. Γραμμα¬ 
τείς. Γεν.Δ/ντές, Προϊσταμένους Δ/νσεων. Τμημάτων, 
Γραφείων, της Κ.Υ. του ΥΠ.ΠΟ». (ΦΕΚ 987/Β/28.11.91). 

8. Την απόφαση αριθμ. ΥΠ.ΠΟ/ΓΝΟΣ/33992/31.8.87 
«Προϋποθέσεις λειτουργίας τμήματος κλασικής κιθά¬ 
ρας» (ΦΕΚ 500/Β/87). 

9. Το από 20.8.2002 Πρακτικό αυτοψίας της Νομαρχια¬ 
κής Αυτοδιοίκησης Εύβοιας. 

10. Την από 8.8.2002 αίτηση της ομόρρυθμης εταιρείας 
«Δ. Μακρής - Γ. Χαλδούπης ΟΕ» μετά συνημμένα δικαιο- 
λογητικά, αποφασίζουμε: 

1) Χορηγούμε στην ομόρρυθμη εταιρεία «Δ. Μακρής - Γ. 
Χαλδούπης ΟΕ» άδεια ίδρυσης και λειτουργίας Ωδείου 
που θα στεγαστεί στο κτίριο επί της οδού 16ης Οκτωβρί¬ 
ου στην Αμάρυνθο και θα έχει την επωνυμία «Λυρικό 
Ωδείο Δ. Μάκρη - Γ. Χαλδούπη». 

2) Το Ωδείο, θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων Θεωρητικών Μαθημάτων και Συν- 
θέσεως με τμήματα: 

1. ωδικής, 2. αρμονίας, 3. ενοργάνωσης, 4. αντίστιξης, 
5. φυγής, 6. σύνθεσης 

Β. Σχολή Ενοργάνου Μουσικής με τμήματα: 

1. πληκτών 

2. εγχόρδων 

3. πνευστών 

4. κλασικής κιθάρας 

5. κρουστών 

Γ. Σχολή Μονωδίας με τμήμα μονωδίας 

Δ. Σχολής Βυζαντινής Μουσικής 

3) Στην αίθουσα ομαδικής διδασκαλίας, δεν επιτρέπε¬ 
ται η φοίτηση περισσοτέρων των 15 σπουδαστών. 

4) Η άδεια ισχύει από το σχολικό έτος 2002 - 2003. 

Από τις διατάξεις αυτής της απόφασης δενπροκαλείται 

δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2002 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠ.ΠΟ/ΚΑΤΕΧΝ/Δ/50228 (6) 

Προσθήκη τμήματος στη Μουσική Σχολή Σπάτων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεωςιδιωτικών μουσικών 
ιδρυμάτων» 


4. Το Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση ΥΠ. ΠΟ/ΓΝΟΣ/33992/31.8.87 «προϋπο¬ 
θέσεις λειτουργίας τμήματος κλασικής κιθάρας» (ΦΕΚ 
500/Β/87). 

6. Την απόφαση ΥΠ. ΠΟ/ΓΝΟΣ/49Θ95/30.10.91 «Μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής: «Με εντολή Υπουργού στους Γεν. Γραμματείς, Γεν. 
Διευθυντές. Προϊσταμένους Δ/νσεων, Τμημάτων, Γρα¬ 
φείων, της Κ.Υ. του ΥΠ.ΠΟ». (ΦΕΚ 987//Β/28.11.91). 

7. Την ΥΠ.ΠΟ/ΚΑΤΕΧΝ/Δ/39400/12.10.1989 απόφασή 
μας «χορήγηση άδειας ίδρυσης και λειτουργίας Μουσι¬ 
κής Σχολής στη Λουκία Παναγιωτοπούλου» (ΦΕΚ 
812/Τ.Β720.10.1989). 

8. Την από 25.8.2002 αίτηση μετά συνημμένα δικαιολο- 
γητικά, αποφασίζουμε: 

Συμπληρώνουμε την ΥΠ.ΠΟ ΚΑΤΕΧΝ/Δ/39400/- 
12.10.1989 απόφασή μας (ΦΕΚ 812/τ.Β/20.10.1989) και 
εγκρίνουμε τη λειτουργία του τμήματος Πνευστών στη 
Μουσική Σχολή Σπάτων από το σχολικό έτος 2002 - 2003. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού προϋπολογισμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2002 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 4027 (7) 

Τροποποίηση ορίων μονίμου καταφυγίου άγριας ζωής 
στις περιοχές του Αγίου Δικαίου - Βασιλιάς & Ελαφο¬ 
νήσου Δήμων Ινναχωρίου και Πελεκάνου Νομού Χα¬ 
νιών Περιφέρειας Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν.Δ. 86/69 «Περί Δασικού κωδικός». 

2. Τις διατάξεις του Ν.Δ. 996171 «Περί αντικαταστάσε- 

ως και συμπληρώσεως διατάξεωντιμώντου Νομοθετικού 
Διατάγματος 86/69 "Περί Δασικού Κώδικας” και κωδικο- 
ποιήσεως.». 

3. Τις διατάξεις του Ν. 117/75 «Περί αντικαταστάσεως 
και συμπληρώσεως διατάξεων τιμών του Νομοθετικού 
Διατάγματος 86/69». 

4. Το άρθρο 57, τροποποίηση και συμπλήρωση διατά¬ 
ξεων του Ν.Δ. 86/69 «Δασικός Κώδιξ» (ΦΕΚ 7Α'), του Ν. 
2637/98 «Σύσταση Οργανισμού Πιστοποίησης κ.λ.π.», 
(ΦΕΚ 200Α' 11996), με το οποίο τροποποιήθηκαντα άρθρα 
253 και254του Ν.Δ. 86/69, όπως αυτάαντικαταστάθηκαν 
από τα άρθρα3και4του Ν. 177/75 (ΦΕΚ205Α'). 

5. Την αριθμ. 414 985/ 29.11.85 (ΦΕΚ 757/Β'/18.12.1985 
κοινή απόφαση των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθηκε με 
τις 366599/16.12.96 (ΦΕΚ 1188/Β /31.12.90) και 294283/- 
23.12.97 (ΦΕΚ 68/Β'/4.2.98), κοινές αποφάσεις των 
Υπουργών Εθνικής Οικονομίας και Γεωργίας. 

6. Τις διατάξεις της ΚΥΑ «καθορισμός μέτρων και διαδι¬ 
κασιών για την διατήρηση των φυσικών οικοτόπων» (ΦΕΚ 
1289/29.2.98) με την οποία ενσωματώθηκε στο Εθνικό Δί¬ 
καιο η οδηγία 92/43/ ΕΟΚ «για τη διατήρηση των φυσικών 
οικοτόπων καθώς και της άγριας πανίδας και χλωρίδας» 

και η οδηγία 97/62/ΕΚ του Συμβουλίου της 27.10.97» για 
την τεχνική και επιστημονική αναπροσαρμογή της οδη¬ 
γίας 92/43/Ε.Ο.Κ. για τη διατήρηση των φυσικών οικοτύ¬ 
πων καθώς και της άγριας πανίδας και χλωρίδας». 

7. Τις διατάξεις της Διεθνούς Σύμβασης της Βέρνης, 
όπως κυρώθηκε με το Ν. 1335/83 «Κύρωση Διεθνούς Σύμ¬ 
βασης για διατήρηση της άγριας ζωής και του φυσικού 
περιβάλλοντος της Ευρώπης» (Φ.Ε.Κ. 32/Α714.3.1983.) 

8. Τις διατάξεις της Διεθνούς Σύμβασης της Βόννης 
όπως κυρώθηκε με το Ν. 2719/99 «Κύρωση της Διεθνούς 
Σύμβασης για διατήρηση των αποδημητικών της άγριας 
πανίδας» (ΦΕΚ 106/Α726.5.1999). 

9. Το γεγονός ότι η περιοχή είναι ενταγμένη στο κοινο¬ 
τικό δίκτυο των περιοχών ειδικής προστασίας ορνιθοπα- 
νίδας (8.Ρ.Α.) και σε εφαρμογή του άρθρου 4.1. της οδη¬ 
γίας 79/409/Ε.Ο.Κ. «για την διατήρηση των άγριων πτη¬ 
νών». 

10. Την 2609/17.5.2001 απόφασή μας για την ίδρυση 
μονίμου καταφυγίου άγριας ζωής στις περιοχές Αγίου Δι¬ 
καίου -Βασιλιάς - Αλμυρόκαμπου & Ελαφονήσου Δήμων 
Ινναχωρίου και Πελεκάνου Ν. Χανιών. 

11. Την 89880/1506/31.3.2000 εγκύκλιο του Γενικού Δι¬ 
ευθυντή Δασών και Φ.Π. περί καταφυγίων άγριας ζωής. 

12. Τις διατάξεις του Ν. 2218/94 (ΦΕΚ90Α') «Ίδρυση νο¬ 
μαρχιακής αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση κ.λ.π.», όπως αυτές συ¬ 
μπληρώθηκαν με τις διατάξεις του Ν. 2240/94 (ΦΕΚ 
153Α'), «Συμπλήρωση διατάξεων για τη Νομαρχιακή Αυ¬ 
τοδιοίκηση κ.λ.π.». 

13. Τις διατάξεις του Ν. 2503/97 (ΦΕΚ 107 /Α') «Διοίκη¬ 
ση, Οργάνωση, Στελέχωσητης Περιφέρειας κ.λ.π.». 

14. Το 4013/...7.2002 Έγγραφο της Δ/νσης Δασών Χα¬ 
νιών αναφορικά με την τροποποίηση των ορίων του παρα¬ 
πάνω μόνιμου καταφυγίου άγριας ζωής, αποφασίζουμε: 

1. Τροποποιούμε τα όρια του μόνιμου καταφυγίου 
άγριας ζωής στις περιοχές «Αγίου Δικαίου - Βασιλιάς» πε¬ 
ριφέρειας Δήμων Ινναχωρίου και Πελεκάνου, Νομού Χα¬ 
νιών της Περιφερείας μας και ελαττώνουμε την έκταση 
του κατά 18.600 στρ. (από 39.350 στρ. σε 20.750 στρ.). 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από τη Διεύθυνση Δασών 
Χανίων απόσπασμα χάρτη κλίμακας 1:50.000, που επισυ¬ 
νάπτεται στην παρούσα, ορίζεται ως εξής: Αρχίζει από τη 
διασταύρωση του επαρχιακού δρόμου Έλους - Βάθης, με 
τον αγροτικό δρόμο Έλους -Μουστάκου, περίπου 200 μέ¬ 
τρα μετά την διασταύρωση του παραπάνω επαρχιακού 
δρόμου με τον επαρχιακό δρόμο προς Λίμνη. Ακολουθεί 
τον αγροτικό δρόμο προς Μουστάκα μέχρι την διακλάδω¬ 
ση αυτού προς Άγιο Δίκαιο την οποία και ακολουθεί μέχρι 
την θέση «Χορεύτρες». Εδώ αφήνει τον αγροτικό δρόμο 
και με κατεύθυνση νότια ακολουθεί την κορυφογραμμή 
για απόσταση 100 περίπου μέτρων. Από εδώ με δυτική κα¬ 
τεύθυνση περνάει από τη θέση «Αζιλάκοι» και φτάνει στη 
θέση «Μοναχός Πλάτανος» στην αρχή του ρέματος «θερ- 
γή φαράγγι». Συνεχίζει σε νοτιοδυτική κατεύθυνση και με 
νοητή γραμμή φτάνει στην «Ρίζα Τσουνάρα - Αζίλακας» 
όπου η κατεύθυνση γίνεται δυτική και περνώντας από τις 
θέσεις «Τρουλιά» , «Σφακίδια», «Ικαριωτών το Σπηλιάρι», 
«Έρικόλακκας στο τριγωνομετρικό της Βασιλιάς», «Τρα- 
γότρυπας σπήλιος» φτάνει στη θέση «Μακρύ καμπί Κεφα- 
λάκι». Από εδώ με κατεύθυνση νότια ακολουθεί την κορυ¬ 
φή των γκρεμνών και περνώντας από την θέση «Κόκκινα 
γκρεμνό» φτάνει στο τριγωνομετρικό της Γ.Υ.Σ. σε υψό¬ 
μετρο 629 ανατολικά από την κορυφή «Κεφάλα». Από το 
σημείο αυτό η κατεύθυνση γίνεται δυτική και περνώντας 
από την κορυφή «Κεφάλα» φτάνει στο δυτικό όριο της λι¬ 


μνοδεξαμενής της Χρυσοσκαλίτισσας. Από εδώ ακολου¬ 
θεί τον υφιστάμενο χωματόδρομο προς το στόμιο μέχρι 
που αυτός συναντάειτον επαρχιακό δρόμο προς Βάθη τον 
οποίο και ακολουθεί μέχρι την διασταύρωση αυτού με το 
ρέμα της «Τζιτζιφιάς». Από εδώ με ανατολική κατεύθυνση 
ανεβαίνει στη ράχη του «Σκόρπιου» και ακολουθώντας την 
φτάνει στη θέση «Μουρνίδια». Στρέφεται βόρεια και περ¬ 
νώντας από τη θέση «Κιτρινάδα» φτάνει στην θέση «Πλα- 
κιάς», όπου υπάρχει λατομείο σχιστόπλακας. Ακολουθεί 
τον αγροτικό δρόμο του λατομείου μέχρι που αυτός συ¬ 
ναντά το ρέμα της «Κλιματσιάς». Από εδώ με νοητή γραμ¬ 
μή ανεβαίνει στην ράχη «Τρουλί» και αφού περάσει το ρέ¬ 
μα της «Απιδιάς» φτάνει στα «Κοντοπυριανά» νότια του οι¬ 
κισμού των «Περιβολιών». Στη συνέχεια ακολουθεί τον 
αγροτικό δρόμο που υπάρχει και κατεβαίνει μέχρι την κοί¬ 
τη του κεντρικού ρέματος του «Ξηροπόταμου», την οποία 
και ακολουθεί μέχρι τη διασταύρωση της με τον επαρχια¬ 
κό δρόμο Έλος - Βάθη όπου και η αφετηρία. 

Στο καταφύγιο υπάγεται και η ερημονησίδα Ελαφονήσι. 

3. Εντός του καταφυγίου άγριας ζωής απαγορεύεται η 
Θήρα κάθε θηράματος και κάθε είδους άγριας πανίδας, η 
σύλληψη κάθε είδους της άγριας πανίδας για μη ερευνη¬ 
τικούς σκοπούς, η καταστροφή κάθε είδους ζώνης με φυ¬ 
σική βλάστηση, η καταστροφή των ζωντανών φυτοφρα¬ 
κτών, η αμμοληψία, η αποστράγγιση και αποξήρανση 
ελωδών εκτάσεων, η ρύπανση των υδατικών πόρων και η 
ένταξη έκτασης καταφυγίου άγριας ζωής σε πολεοδομι- 
κό ή ρυμοτομικό σχεδίασμά. Η εκτέλεση έργων ή εργα¬ 
σιών και ιδίως, αλιευτικά έργα, έργα αναδασμού, τουρι¬ 
στικές και βιομηχανικές εγκαταστάσεις, κατασκηνώσεις, 
λατομεία, μεταλλεία και δρόμοι εκτελούνται αφού προη¬ 
γουμένως έχει υποβληθεί μελέτη περιβαλλοντικών επι- 
πτώσεωντύπου Α' και έχει χορηγηθεί έγκριση περιβαλλο¬ 
ντικών όρων. Κατ’ εξαίρεση επιτρέπεται η σύλληψη ειδών 
της άγριας πανίδας και, η μεταφορά τους προς εμπλουτι¬ 
σμό άλλων καταλλήλων περιοχών μόνον από τη Δασική 
Υπηρεσία. Με απόφαση μας, που θα δημοσιευθεί στην 
Εφημερίδα της Κυβερνήσεως, μπορεί να απαγορευτεί ή 
να τεθούν όροι ή περιορισμοί στην άσκηση της αλιείας, 
γεωργίας, βοσκής, υλοτομίας, χρήσης των φυτοπροστα- 
τευτικών προϊόντων και της συλλογής και κοπής αρωμα¬ 
τικών, βαφικών, αρωματικών, μελισσοκομικών και ανθο¬ 
κομικών - διακοσμητικών φυτών για εμπορικούς σκοπούς. 

4. Η τήρηση της παρούσης ανατίθεται στα όργανα της 
Δασικής Υπηρεσίας, της Ελληνικής Αστυνομίας, της 
Αγροφυλακής τους δημοτικούς και κοινοτικούς υπαλλή¬ 
λους (άρθρο 289 παρ. 1 ν.δ. 86/69) και τις Κυνηγετικές 
Οργανώσεις, οι δε παραβάτες τιμωρούνται με τις ποινές 
που προβλέπονται από τις διατάξεις της βασικής Νομο¬ 
θεσίας (παρ. 9 και 18 του αρθρ. 287 Ν.Δ. 86/69 και της 
αριθμ. 414985/29.11.85 (ΦΕΚ 757/Β718.12.85) κοινής 
απόφασηςτων Υφυπουργού Εθνικής Οικονομίας και Ανα¬ 
πληρωτή Υπουργού Γεωργίας «Μέτρα διαχείρισης της 
άγριας πτηνοπανίδας», όπως αυτή τροποποιήθηκε και 
ισχύει σήμερα). 

5. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

6. Η ισχύς της παρούσας άρχεται από της δημοσιεύσε- 
ωςτης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 2 Ιουλίου 2002 
Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

Αριθ. 4693 (8) 

Τροποποίηση ορίων μονίμου καταφυγίου άγριας ζωής 
στηνπεριοχή «Βόρειο τμήμα χερσονήσου Ροδωπού Δή¬ 
μου Κολυμβαρίου Νομού Χανίων Περιφέρειας Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν.Δ. 8β/69 «Περί Δασικού κωδικός» 

2. Τις διατάξεις του Ν.Δ. 996/71 «Περί αντικαταστάσεως 

και συμπληρώσεως διατάξεωντίνωντου Νομοθετικού Δια¬ 
τάγματος 86/69 «Περί Δασικού Κώδικας» και κωδικοποιή- 
σεως.». 

3. Τις διατάξεις του Ν. 177/75 «Περί αντικαταστάσεως και 
συμπληρώσεως διατάξεωντίνωντου Νομοθετικού Διατάγ¬ 
ματος 86/69». 

4. Το άρθρο 57, τροποποίηση και συμπλήρωση διατάξε¬ 
ων του Ν.Δ. 86/69 «Δασικός Κώδιξ» (ΦΕΚ 7Α'), του Ν. 
2637/98 «Σύσταση Οργανισμού Πιστοποίησης κ.λ.π.», 
(ΦΕΚ 200Α'/1996), με το οποίο τροποποιήθηκαν τα άρθρα 
253 και 254 του Ν.Δ. 86/69, όπως αυτά αντικαταστάθηκαν 
από τα άρθρα 3 και 4 του Ν. 177/75 (ΦΕΚ 205Α'). 

5. Την 414 985/29.11.85 (ΦΕΚ 757/ Β'/18.12.1985) κοινή 
απόφαση των Υφυπουργού Εθνικής Οικονομίας και Ανα¬ 
πληρωτή Υπουργού Γεωργίας «Μέτρα διαχείρισης της 
άγριας πτηνοπανίδας», όπως αυτή τροποποιήθηκε με τις 
366599/1β.12.96 (ΦΕΚ 1188/Β731.12.90) και 294283/ 
23.12.97 (ΦΕΚΒ8/Β'/4.2.98), κοινές αποφάσεις των Υπουρ¬ 
γών Εθνικής Οικονομίας και Γεωργίας. 

6. Την 2613/17.5.2001 Απόφαση μας για την «Τροποποί¬ 
ηση ορίων μονίμου καταφυγίου άγριας ζωής στην περιοχή 
Βόρειο τμήμα χερσονήσου Ροδωπού Δήμου Κολυμβαρίου 
Νομού Χανίων Περιφέρειας Κρήτης». 

7. Τις διατάξεις της Κ.Υ.Α. «Καθορισμός μέτρων και δια¬ 
δικασιών για τη διατήρηση των φυσικών οικοτόπων (ΦΕΚ 
1289/28.12.98) και με την οποία ενσωματώθηκε στο Εθνικό 
Δίκαιο η οδηγία 92/43/Ε.Ο.Κ. «για τη διατήρηση των φυσι¬ 
κών οικοτόπων καθώς και της άγριας πανίδας και χλωρί¬ 
δας» και η οδηγία 97/62/Ε.Κ. του Συμβουλίου της 27.10.97 
«για την τεχνική και επιστημονική αναπροσαρμογή της 
οδηγίας 92/43/Ε.Ο.Κ.» για τη διατήρηση των φυσικών οικο¬ 
τύπων καθώς και της άγριας πανίδας και χλωρίδας». 

8. Τις διατάξεις της Διεθνούς Σύμβασης της Βέρνης, 
όπως κυρώθηκε με το Ν. 1335/83 «Κύρωση Διεθνούς Σύμ¬ 
βασης για διατήρηση της άγριας ζωής και του φυσικού πε¬ 
ριβάλλοντος της Ευρώπης» (ΦΕΚ32/Α714.3.1983). 

9. Τις διατάξεις της Σύμβασης για την βιολογική ποικιλό¬ 
τητα, όπως κυρώθηκε με το Ν. 2204/1994, «Κύρωση Σύμ¬ 
βασης για την βιολογική ποικιλότητα» και ιδίως τις διατά¬ 
ξεις του άρθρου 8 αυτής (ΦΕΚ 59/Α715.4.1994). 

10. Τις διατάξεις της Διεθνούς Σύμβασης της Βόννης 
όπως κυρώθηκε με το Ν. 2719/99 «Κύρωση της Διεθνούς 
Σύμβασης για τη διατήρηση των αποδημητικών της άγριας 
πανίδας» (ΦΕΚ 106/Α726.5.1999). 

11. Την 89880/1506/31.3.2000 εγκύκλιο του Γ ενικού Διευ¬ 
θυντή Δασών και Φ.Π. περί «Καταφυγίων Άγριας Ζωής». 

12. Τις διατάξεις του Ν. 2218/94 (ΦΕΚΘΟΑ') «Ίδρυση νο¬ 
μαρχιακής αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση κ.λ.π.», όπως αυτές συ¬ 
μπληρώθηκαν με τις διατάξεις του Ν. 2240/94 (ΦΕΚ 153Α'), 
«Συμπλήρωση διατάξεων για τη Νομαρχιακή Αυτοδιοίκηση 
κ.λ.π.». 

13. Τις διατάξεις του Ν. 2503/97 (ΦΕΚ 107Α') «Διοίκηση, 
Οργάνωση, Στελέχωση της Περιφέρειας κ.λ.π. 

14. Το 4680/25.7.02 έγγραφο της Δ/νσης Δασών Χανίων 
αναφορικά με την τροποποίηση των ορίων του παραπάνω 
καταφυγίου άγριας ζωής, αποφασίζουμε: 

1. Τροποποιούμε τα όρια του μονίμου καταφυγίου 
άγριας ζωής στη θέση «βόρειο τμήμα χερσονήσου Ροδω¬ 


πού», περιφέρειας Δήμου Κολυμβαρίου, του Νομού Χα¬ 
νίων και αυξάνουμε την έκταση του κατά 6.120 στρ., (από 
30.250 σε, 24.130 στρέμματα) που είναι απαραίτητη για την 
διατροφή και διαχείμαση ειδών της άγριας πανίδας και την 
επιβίωση σπάνιων ειδών αρπακτικών που απειλούνται με 
εξαφάνιση. 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από την Διεύθυνση Δασών 
Χανίων, σχεδιάγραμμα, που επισυνάπτεται στην παρούσα, 
ορίζεται ως εξής: Το Νότιο όριο αρχίζει απάτην εκβολή του 
ρέματος Εγκρέμνακας στη θάλασσα, στην ανατολική 
πλευρά της χερσονήσου και ακολουθεί δυτικά το ρέμα μέ¬ 
χρι που αυτό σβήνει στην περιοχή Όμορφο Λακκούδι. Ακο¬ 
λουθεί την ίδια κατεύθυνση μέχρι το νότιο όριο της απο¬ 
δεικτικής επιφάνειας της Δ/νσης Δασών Χανίων, στην πε¬ 
ριοχή Φιλάρετο, όπου συναντά τον αγρορικό δρόμο 
Ροδωπού - Μένιες. Ακολουθείτο δρόμο αυτό προς Μένιες 
μέχρι που αυτός διασταυρώνεται με το ρέμα «Πιπερέ». Από 
το σημείο αυτό ακολουθεί δυτικά το ρέμα φτάνει στην κο¬ 
ρυφή της έξαρσης και με την ίδια κατεύθυνση φτάνει στη 
θάλασσα, στα δυτικά παράλια της Χερσονήσου. Τα υπό¬ 
λοιπα όρια Δυτικά, Βόρεια και Ανατολικά είναι η θάλασσα. 

3. Εντός του καταφυγίου άγριας ζωής απαγορεύεται επ» 
αόριστου η Θήρα κάθε θηράματος και κάθε είδους άγριας 
πανίδας, η σύλληψη κάθε είδους της άγριας πανίδας για μη 
ερευνητικούς σκοπούς, η καταστροφή κάθε είδους ζώνης 
με φυσική βλάστηση, η καταστροφή των ζωντανών φυτο¬ 
φρακτών, η αμμοληψία, η αποστράγγιση και αποξήρανση 
ελωδών εκτάσεων, η ρύπανση των υδατικών πόρων και η 
ένταξη έκτασης καταφυγίου άγριας ζωής σε πολεοδομικό 
ή ρυμοτομικό σχεδίασμά. Η εκτέλεση έργων ή εργασιών 
και ιδίως, αλιευτικά έργα, έργα αναδασμού, τουριστικές 
και βιομηχανικές εγκαταστάσεις, κατασκηνώσεις, λατο¬ 
μεία, μεταλλεία και δρόμοι εκτελούνται αφού προηγουμέ¬ 
νως έχει υποβληθεί μελέτη περιβαλλοντικών επιπτώσεων 
τύπου Α' και έχει χορηγηθεί έγκριση περιβαλλοντικών 
όρων. Κατ’ εξαίρεση επιτρέπεται η σύλληψη ειδών της 
άγριας πανίδας και η μεταφορά τους προς εμπλουτισμό 
άλλων καταλλήλων περιοχών μόνον από τη Δασική Υπηρε¬ 
σία. Με απόφασή μας, που θα δημοσιευθεί στην Εφημερί¬ 
δα της Κυβερνήσεως, μπορεί να απαγορευτεί ή να τεθούν 
όροι ή περιορισμοί στην άσκηση της αλιείας, γεωργίας, βο- 
σκής, υλοτομίας, χρήσης των φυτοπροστατευτικών προϊό¬ 
ντων και της συλλογής και κοπής αρωματικών , βαφικών, 
αρτυματικών, μελισσοκομικών και ανθοκομικών - διακο- 
σμητικών φυτών για εμπορικούς σκοπούς. 

4. Η τήρηση της παρούσης ανατίθεται στα όργανα της 
Δασικής Υπηρεσίας, της Ελληνικής Αστυνομίας, της Αγρο¬ 
φυλακής τους δημοτικούς και κοινοτικούς υπαλλήλους 
(άρθρο 289 παρ. 1 Ν.Δ. 88/69) και τις Κυνηγετικές Οργα¬ 
νώσεις, οι δε παραβάτες τιμωρούνται με τις ποινές που 
προβλέπονται από τις διατάξεις της Δασικής Νομοθεσίας 
(παρ. 9 και 18 του αρθρ. 287 Ν.Δ. 86/69 και της αριθμ. 
414985/29.11.85 (ΦΕΚ 757/Β /18.12.85) κοινής απόφασης 
των Υφυπουργού Εθνικής Οικονομίας και Αναπληρωτή 
Υπουργού Γεωργίας «Μέτρα διαχείρισης της άγριας πτη¬ 
νοπανίδας», όπως αυτή τροποποιήθηκε και ισχύει σήμε¬ 
ρα). 

5. Από τις διατάξεις της παρούσας απόφασης δεν προ- 
καλείταιδαπάνη σε βάροςτου Κρατικού Προϋπολογισμού. 

6. Η ισχύς της παρούσας άρχεται από της δημοσιεύσεώς 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 26 Ιουλίου 2002 
Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

ΓΕΝΙΚΗΣ VΡΗΣΕΩΣ 


ΚΑΤΛΦΥΙ ΙΟΛΠΜΑΪΙ/ϋΗΪ. 

ΒΟΡΕΙΟΥ ΤΜΗΜΑΤΟΣ. ΧΕΡΕΟΝΗΣ.ΟΣ 
ΡΟΑίΙΙΙΟΥ ΛΗΜΟΥ ΚΟΛΥΜΙΙΛΡΙΟΥ 
Ν. ΧΑΝΙ® Μ 

Ανήκει βτην 461.ΥΪ6-7-2ΙΙ02 «κΑφαηη Γ. Γ. Π’Ί' Κ|»ί|Τΐ|- 

_Όρια καταφυγίου 

Χανιά 26/7 ΚΙ 2 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















































































